Downloaded from YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Βλέποντας μικρός τον Γουόλτερ Μερκάδο, σκεφτόμουν μόνο
πόσο θεατρικός ήταν.
Και πόσο καταπληκτικός ήταν.
Δεν έχω υπόψη μου κάποιον αγγλόφωνο αστρολόγο
που θα καθήλωνε εκατομμύρια νοικοκυριά.
Ήταν απλώς ο Γουόλτερ.
Την πρώτη φορά που είδα τον Γουόλτερ Μερκάδο, ήταν σοκ.
Είπα "Τι είναι αυτό που βλέπω;"
Μπορείς να δώσεις, να λάβεις αγάπη; Ε και;
Είναι γυναίκα;
Είναι άντρας;
Είναι μάγος;
Ήταν κομμάτι της παιδικής μας ηλικίας.
Όπου κι αν πήγαινες επίσκεψη, έπαιζε ο Γουόλτερ Μερκάδο.
Καθόσουν ήσυχα, μέχρι να ακούσεις το ζώδιό σου.
Ο Γουόλτερ ήταν μοναδικός. Διαφορετικός. Πρωτοπόρος.
Ο χαρισματικός, ταλαντούχος Γουόλτερ Μερκάδο!
-Ξέρεις τον Γουόλτερ Μερκάδο; -Φυσικά!
Ορισμένοι αγγλόφωνοι δεν κατανοούν πόσο σε αγαπά η ισπανόφωνη κοινότητα.
Πιο τρανός κι από τον Χριστό!
Με έκανε να πιστέψω με τη δύναμη του λόγου του.
Εμφάνισε αυτό ακριβώς που θέλεις. Οραματίσου επακριβώς τα όνειρά σου.
Θα γίνει δικό σου.
Τον θεωρώ μια θετική δύναμη.
Κυριολεκτικά σου στέλνει θετική ενέργεια μέσα από την τηλεόραση,
ένα ζώδιο τη φορά.
Ακολούθα την καρδιά σου. Η καρδιά σου ποτέ δεν κάνει λάθος.
Και μετά, η αποφώνηση, με "πολλή, πολλή αγάπη".
Όμως τελείως ξαφνικά...
εξαφανίστηκε.
Πολύς κόσμος τηλεφωνούσε και ρωτούσε "Τι απέγινε ο Γουόλτερ Μερκάδο;"
Δεν ξέρω.
Έχασα επαφή με τον Γουόλτερ.
Νόμιζα ότι ζει στο Μεξικό.
Έχω μια θεωρία ότι δεν ήθελε να γεράσει μπροστά στις κάμερες.
Είναι άρρωστος και αποσύρθηκε.
Ζει σε μια έπαυλη στο Πουέρτο Ρίκο, σαν πελώριο οχυρό όπου δεν μπαίνει κανείς.
Πέθανε δύο φορές.
Δυο φορές.
Άκουσα ότι ζει στο Γκρόουβ.
Ίσως είναι εξωγήινος. Πιθανότατα έχει τον δικό του πλανήτη.
Ο κόσμος λέει πολλά και επινοεί περισσότερα.
Πού είναι ο Γουόλτερ Μερκάδο; Τι του συνέβη;
Μας λείπει.
Πραγματικά μας λείπει.
ΣΑΝ ΧΟΥΑΝ ΠΟΥΕΡΤΟ ΡΙΚΟ
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Είναι παλιά πράγματα, παμπάλαια.
Ο πετυχημένος πνευματικός δάσκαλος
έχει εδραιωθεί ως μια αυθεντία στην αστρολογία και τον μυστικισμό.
Κοίτα, Γουίλι!
Ο Μερκάδο εμφανίστηκε σε πολλές δημοφιλείς εκπομπές.
Κοίτα!
Συγκινούμαι πολύ.
Ενίοτε τα χειρότερα πράγματα είναι απαραίτητα για να μεγαλώσουμε.
Αντιμετώπισα πολύ δύσκολα προβλήματα.
Υπέφερα πολύ.
Έχασα πολλά.
Θέλω να σας πω την ιστορία.
Εντάξει.
Είμαι έτοιμος.
ΠΟΥΕΡΤΟ ΡΙΚΟ 1932
Γεννήθηκα στην ύπαιθρο.
Γύρω από σπίτι μου δούλευαν πολλοί αγρότες.
Φτωχοί. Πάμπτωχοι.
Όταν ήμουν μικρός,
ήμουν πολύ ντροπαλός.
Ανασφαλής.
Η μητέρα μου ήταν υπερπροστατευτική.
Και ήμουν ονειροπόλος. Πάντα ονειρευόμουν.
Ο ΜΑΓΟΣ
Μια μέρα, ένα πουλί...
έπεσε στην αυλή.
Πέθαινε.
Πήρα το πουλί και άρχισα να...
να προσεύχομαι και... έδωσα ζωή σ' αυτό το πουλί.
Μια γειτόνισσα κοιτούσε.
Και είπα "Θα ζήσεις, πουλάκι, θα ζήσεις".
Ξαφνικά το πουλί άρχισε να φτερουγίζει,
έγινε καλά
και άρχισε να πετά.
Η γυναίκα είπε
"Αυτό το αγόρι έχει τη χάρη του Θεού να βοηθά και να θεραπεύει τους ανθρώπους",
και άρχισε να μιλάει για μένα.
Οι συγχωριανοί χτυπούσαν την πόρτα του σπιτιού μου
και ζητούσαν από τη μητέρα μου, "Να χαρείς, άσε με να δω τον Γουόλτερ".
Η μητέρα μου με έβαλε σε ένα καρεκλάκι. Άρχισαν να με αγγίζουν.
Με άγγιζαν όλοι.
Έγινα ο "Γουόλτερ των Θαυμάτων".
Από τη στιγμή που γεννήθηκα,
ήξερα ότι δεν ήμουν σαν τους άλλους.
Όταν έβλεπα τα άλλα αγόρια, ήξερα ότι είχα έναν άλλον τρόπο ζωής.
Ο αδερφός μου συνέχεια καβαλούσε άλογα,
φύτευε ζαχαροκάλαμο, ζούσε με τον πατέρα μου.
Εγώ καθόμουν με τη μητέρα μου, έπαιζα πιάνο και διάβαζα βιβλία.
Διέφερα στα πάντα.
Η μητέρα μου έλεγε "Αν είσαι διαφορετικός, έτσι να μείνεις. Μη σε ανησυχεί αυτό".
Η διαφορετικότητα είναι ένα δώρο.
Η κανονικότητα είναι συνηθισμένη.
Τότε αποφάσισα:
"Θα επινοήσω, θα δημιουργήσω μέσα από τον εαυτό μου μια διασημότητα".
Έτσι, ήξερα ότι αυτή η εφόρμηση θα εκραγεί σε κάτι...
σημαντικό.
Κουταβάκι.
Το κουκλάκι μου.
Γουίλι;
Ναι, Γουόλτερ;
-Οι βιταμίνες μου; -Ναι.
Είναι οι διάφορες πολυβιταμίνες που παίρνει ο Γουόλτερ.
Έλαιο σολομού για τη χοληστερίνη.
Ευφρασία για τα μάτια.
Πεπτίδια κολλαγόνου.
Μουρουνέλαιο.
Πυκνογενόλες.
Πρωτεΐνες κάνναβης.
Ονομάζομαι Γουίλι Ακόστα.
ΓΟΥΙΛΙ ΑΚΟΣΤΑ ΒΟΗΘΟΣ ΤΟΥ ΓΟΥΟΛΤΕΡ
Είμαι ο βοηθός του Γουόλτερ Μερκάδο εδώ και χρόνια.
Πάρα πολλά χρόνια.
-Δηλαδή είσαι το δεξί του χέρι; -Και το αριστερό.
Δες τι έφερα για τον Ρούνο. Υγρά μαντηλάκια.
-Ο σκύλος μου δεν βρομάει. -Βρομάει. Πολύ.
ΡΟΥΝΟ ΣΚΥΛΟΣ ΤΟΥ ΓΟΥΛΤΕΡ
Εγώ ποτέ... Όχι. Δεν βρομάει.
Μπήκα στη ζωή του Γουόλτερ σε μικρή ηλικία.
Ήμουν ακόμα ένα νέο παιδί.
Ήμουν πολύ νέος όταν ήρθα στη ζωή του Γουόλτερ.
Ο Γουίλι ανήκει στην οικογένειά μου.
Έχω πολλές ανιψιές.
Την Ιβόν.
Την Μπέτι.
Την Μπίμπι και την Ντανέτ.
Και τις Καρμενσίτα και Τσαρίτο.
Τι ζώδιο είναι;
Το ζώδιό της είναι Τοξότης.
Και αυτή είναι Ιχθύς.
Αγαπώ την οικογένειά μου. Αλλά ο Γουίλι είναι πάντα μαζί μου.
Με βοηθάει με τα ρούχα μου, με τα κουστούμια μου.
Κάνω πολλές δουλειές.
Βοηθάω τον Γουόλτερ σε ό,τι χρειάζεται.
Πηγαίνω τον Γουόλτερ για ψώνια, έχω πάει σινεμά με τον Γουόλτερ.
Πετάμε μαζί σε διάφορους προορισμούς.
Μένουμε στο ίδιο ξενοδοχείο, στο ίδιο δωμάτιο.
Ξέρει τα πάντα. Όλα μου τα μυστικά. Πολύ μικρά μυστικά, φυσικά...
-Πρέπει να φας και μπισκότα. -Ευχαριστώ.
-Κάνουν καλό στον οργανισμό. -Θέλεις να παχύνω;
Όχι να παχύνεις, να είσαι υγιής.
-Είμαι πολύ υγιής. -Το ξέρω.
Προστατεύω τον Γουόλτερ από τα πάντα.
Οπότε μην του κολλάτε πολύ. Ναι!
-Όχι. Μη δίνεις μπισκότα στον Ρούνο. -Όχι.
ΣΑΝ ΧΟΥΑΝ 1950
Υπήρχε ένα τσουνάμι τέχνης στο Πουέρτο Ρίκο.
Όλοι σκέφτονταν την τέχνη.
Ξεκίνησα μαθήματα χορού στο Πανεπιστήμιο του Πουέρτο Ρίκο.
Έχω πάθος για τον χορό.
Το Πουέρτο Ρίκο ήταν ένα μικρό νησί
και εγώ ζούσα 100 χρόνια μπροστά από την εποχή μου.
Όμως χόρευα.
Παράλληλα έπαιζα και σε πολλά θεατρικά έργα.
Στη συνέχεια έγινα ηθοποιός στην τηλεόραση.
Έπαιζα σε πολλές τηλενουβέλες.
Ο Γουόλτερ έπαιζε σε ένα έργο στο Πουέρτο Ρίκο
που ονομαζόταν Το τρίπτυχο του έρωτα, του πόνου και του θανάτου.
Ο Ελίν Ορτίζ είχε μια εκπομπή στο κανάλι Telemundo
και κάλεσε τον Γουόλτερ για την προώθηση του έργου.
Ο Γουόλτερ ήταν ντυμένος σαν Ινδός πρίγκιπας,
με μια όμορφη λευκή κάπα.
Πολύ μακιγιάζ.
Ο Ελίν Ορτίζ τού είπε "Όχι, η προώθηση θα είναι αργότερα.
Ας μιλήσουμε για αστρολογία.
Πάντα διαβάζεις το χέρι όλων εδώ
και πάντα ρωτάς τι ζώδιο είναι. Ας μιλήσουμε για την αστρολογία".
Ξεκίνησα να μιλάω.
Αλλά πολύ αυτοσχέδια, μέσα από την καρδιά μου.
Για 15 λεπτά μιλούσα μόνο εγώ.
"Κριός, Ταύρος, Δίδυμοι, Καρκίνος, η Σελήνη. Λέοντα, είσαι ο Ήλιος.
Παρθένος, ο Ερμής. Ζυγός, η Αφροδίτη".
Μιλούσα σαν πυροβόλο.
Κανείς δεν το περίμενε.
Όταν τελείωσε το ένθετο, ο γενικός διευθυντής του Telemundo
κατέβηκε τρέχοντας
και είπε "Πρέπει να το ξανακάνει αύριο γιατί ο κόσμος παίρνει τηλέφωνο".
"Τα τηλέφωνα πήραν φωτιά.
Οπότε χρειάζομαι...
αύριο να ξανακάνεις εδώ το ίδιο σόου που έκανες σήμερα.
Θέλω τον Γουόλτερ Μερκάδο στην εκπομπή κάθε μέρα, για 15 λεπτά τη μέρα.
Και σε θέλω με την ίδια στολή αύριο.
Θέλω τον Γουόλτερ με κάπα".
Μετά από τρεις μήνες,
ξεκίνησε τη μονόωρη εκπομπή Ο Γουόλτερ, τα άστρα και εσείς.
ΤΟ ΑΣΤΡΟ
Η ΕΠΟΜΕΝΗ ΤΗΛΕΟΠΤΙΚΗ ΕΚΠΟΜΠΗ ΜΑΣ
Και τώρα, το ζώδιο του Αιγόκερω.
"Έχουμε δύο μονοπάτια, δύο ανθρώπους,
και μια σημαντική απόφαση. Πάρ' την!
Είσαι στο ξεκίνημα ενός κύκλου με καλά: υγεία, λεφτά, χαρά και έρωτα.
Γαλήνεψε την ψυχή σου και αγάπα τον κόσμο.
Ακόμα και τους ανυπόφορους,
τους επικριτές και τους θρησκευτικούς φανατικούς.
Όλη σου η ζωή αλλάζει και θα ευτυχήσεις. Ο χρόνος θα γιατρέψει τις παλιές πληγές.
Έρχεται μια αλλαγή, μια κίνηση, ένα ταξίδι, κάτι πολύ ευνοϊκό.
Και θα είναι πολύ γούρικο".
Η εκπομπή ξεκίνησε στις 3 Αυγούστου 1969.
Και έγινε μια από τις κορυφαίες εκπομπές όλων των εποχών στο Πουέρτο Ρίκο.
Ωραία, πάμε ξανά.
Πάμε. Τρία, δύο...
ΜΠΙΛ ΜΠΑΚΟΥΛΑ ΠΡΩΗΝ ΜΑΝΑΤΖΕΡ
Είμαι ο Μπιλ Μπακούλα.
Ποτέ δεν ήθελα να είμαι στη σκηνή ή μπροστά στην κάμερα.
Πάντα ήθελα να μένω πίσω.
Αυτό ήταν το πάθος μου.
Ξέρω τον Γουόλτερ...
από τότε...
που ήμουν ένας νεαρός που τον έβλεπε στην τηλεόραση.
Μια βραδιά άλλαζα τα κανάλια.
Τα αλλάζεις γρήγορα. Ξαφνικά, σταματάς.
Επειδή είδες έναν τύπο, ντυμένο σαν...
Με πολλή χλιδή.
Δαχτυλίδια και κοσμήματα.
Είχε την ικανότητα να σε σταματήσει.
Ξαφνικά είχες καθηλωθεί.
Και όταν έφτανε στο ζώδιό σου,
αμέσως ταυτιζόσουν. Έλεγες "Για μένα λέει".
Έτσι, έκλεισα ένα ραντεβού για να τον συμβουλευτώ. Ήταν απίστευτο.
Έτσι, είπα "Λοιπόν... Τελειώσαμε;" Απάντησε "Ναι".
"Ωραία. Τώρα θέλω να συζητήσουμε κάτι".
Είχα υπό μάλης κάμποσους πίνακες σκίτσων
που περιέγραφαν ουσιαστικά μια νέα τηλεοπτική εκπομπή γι' αυτόν.
Κάτι φρέσκο, με υψηλότερη ποιότητα παραγωγής.
Δύο εβδομάδες αργότερα βιντεοσκοπούσαμε την πρώτη.
Κάναμε δέκα επεισόδια της μιας ώρας, 48 λεπτών, μέσα σε ένα σαββατοκύριακο.
Ο Γουόλτερ ήταν τέλειος.
Ήμασταν η πρώτη τηλεοπτική εκπομπή, πλήρως αφιερωμένη στην αστρολογία.
Ήταν καταπληκτικό.
Ήταν σαν ομιλητής εμψύχωσης που εμψυχώνει τον κόσμο με την αστρολογία.
Ο κόσμος χρειάζεται εμψύχωση.
Είσαι ένας θετικός Υδροχόος.
Ακόμα κάτι σημαντικό, είσαι καπάτσος.
Έχεις καταρρίψει φράγματα.
Σου αρέσει η δημιουργία, η επινόηση, η ζωηράδα.
Ποτέ δεν μένεις στάσιμος.
Εκείνη τη στιγμή, ο κόσμος λαχταρούσε
να ακούσει λόγια που να τον εμπνέουν.
Ίσως ήταν η σωστή στιγμή, στο σωστό μέρος με τους σωστούς ανθρώπους.
Όλα ταίριαξαν.
Σύμφωνα με τα άστρα, ήταν τέλεια.
Κάθε ταλέντο χρειάζεται κάποιον πίσω του.
Ήμουν ο εκπαιδευτής για έναν και μόνο σκοπό.
Να φτάσει το μήνυμα του Γουόλτερ σε όσο περισσότερους γίνεται.
Όταν μπήκα στον κόσμο της αστρολογίας,
ήταν μια έκρηξη.
Ήταν έκρηξη. Μια πραγματική έκρηξη.
Ο Γουόλτερ εμφανιζόταν στην τηλεόραση.
Εμφανιζόταν στο ραδιόφωνο.
Ηχογραφούσε καθημερινά ωροσκόπια
που δημοσιεύαμε την ώρα της πρωινής μετακίνησης.
Ευκολότερα θα μιλήσω για τις αγορές όπου ο Γουόλτερ δεν ήταν,
παρά για εκείνες όπου ο Γουόλτερ ήταν.
Περίπου 150 ραδιοφωνικοί σταθμοί μετέδιδαν την εκπομπή του στην ακμή της.
Εκδήλωναν ενδιαφέρον σε μέρη
όπου δεν φανταζόσουν καν ότι υπάρχει ισπανόφωνη κοινότητα.
Πριν το καταλάβεις, ο Γουόλτερ εξέπεμπε σε όλη τη Λατινική Αμερική.
Η επόμενη αποστολή ήταν η Βραζιλία. Η δεύτερη μεγαλύτερη αγορά μετά τις ΗΠΑ.
Ακολούθησε η Ιταλία,
η Ολλανδία, το Ηνωμένο Βασίλειο.
Ο Μπιλ με έκανε το πιο γνωστό μέντιουμ στον κόσμο.
Ο προφήτης της νέας εποχής.
Μετά έβαλα ό,τι είχα...
κι ό,τι δεν είχα,
ώστε να μεταπηδήσουμε στη γενική αγορά των ΗΠΑ.
-Φοβερό. -Γουόλτερ, πώς τα πας;
Να η ενδυμασία.
-Αυτή βλέπω στην τηλεόραση. -Με τις χάντρες κλπ.
Μας προσκάλεσε ο Χάουαρντ Στερν.
Πιο τρανός από τον Χριστό!
-Όχι. -Πες την αλήθεια.
Με βλέπουν σαν τον Ιησού. Και σαν τον Βούδα.
Αρχικά είχα επιφυλάξεις.
Ήξερα όμως ότι ο Χάουαρντ ενδιαφερόταν για τη γιόγκα και τον ινδουισμό.
Ξέρεις με ποιον έχουμε μαζί γενέθλια; Τον Μαχαρίσι Μαχές Γιόγκι.
-Όντως. -Σωστά.
-Την ίδια ώρα με σένα. -Ναι.
Εσύ δουλεύεις κάτω από τον ομφαλό, ενώ αυτός δούλευε πάνω από τον ομφαλό.
Μετά πήγε στους Ρίτζις και Κάθι Λι.
Γι' αυτόν, βλέπω μια ανάρρωση. Μια δύναμη.
-Ανάρρωση; -Από την καρδιά σου.
Ναι. Για την καρδιά σου.
Και στη Σάλι Τζέσι Ράφαελ.
Εκατόν είκοσι εκατομμύρια άνθρωποι
απευθύνονται καθημερινά σ' αυτόν τον άνθρωπο για συμβουλές.
Ξαφνικά, η γενική αγορά πήρε είδηση ποιος ήταν αυτός ο Γουόλτερ.
Προβλέπω ότι θα γίνεις ο σπουδαιότερος κωμικός της επόμενης χιλιετίας.
Όντως είναι.
Έκλεισε συμφωνία για βιβλίο με την Time Warner,
το Πέρα από τον ορίζοντα.
Πριν το καταλάβουμε, είχαμε διεισδύσει σε όλη την Αμερική,
από τον Καναδά έως και τη Γη του Πυρός.
Παλιά υπήρχε ένα δελτίο στην Univision, το Primer Impacto.
Κάθε μέρα στις 5:47 το απόγευμα
είχαν την αστρολογική πρόβλεψη με τον Γουόλτερ Μερκάδο.
Δεν είχαν πρόγνωση για τον καιρό, είχαν για τα ζώδια.
Ο Γουόλτερ θα αποκαλύψει το μήνυμα των άστρων.
Θέλω να ξέρετε ότι τα ζώδια χωρίζονται σε μεταβλητά, παρορμητικά και σταθερά.
Ιχθύ, είσαι μεταβλητός. Πας με το ρεύμα.
Το κάναμε ως ένθετο.
Στον κόσμο άρεσαν τα ζώδια.
Τώρα θα σας τα προσφέρουμε στην τηλεόραση, και μάλιστα με τον Γουόλτερ Μερκάδο.
Αμέσως σάρωσε.
Για το Primer Impacto της εποχής εκείνος ήταν μεγάλο ατού.
Ήταν ένας από τους σπουδαιότερους πρωταγωνιστές.
Όχι μόνο στην ισπανική τηλεόραση. Παντού.
Δεκέμβριος, τα άστρα κι εσύ, Κριέ,
η ανώτερη συνείδησή σου σε ωθεί σε νέα παρουσία, νέα ύψη.
Τα ταξίδια είναι εντάξει.
Ποτέ δεν τόλμησα να ταξιδέψω ανά τον κόσμο,
ή να αποκτήσω 300 μαθητευόμενους στη Βραζιλία
ή 500 μαθητευόμενους στην Κολομβία.
Ο Μπιλ μού άνοιξε πολλές πόρτες.
Γνώρισα προέδρους,
πρεσβευτές, διασημότητες.
Πρωθυπουργοί, πρόεδροι διάφορων χωρών,
ζητούσαν από τον Γουόλτερ προσωπικές προβλέψεις.
Έβλεπες τη δημοτικότητά του να μεγαλώνει ολοένα και περισσότερο.
Δεν περπατούσε έξω ή θα μαζευόταν όχλος.
Όπου κι αν πάει, ο Γουόλτερ Μερκάδο περιβάλλεται
από λεγεώνες φανατικών και πιστών θαυμαστών.
Περιμένω από τις εννιά το πρωί.
Ήμουν στο κέντρο της προσοχής.
Εκατοντάδες εκατομμύρια άτομα έβλεπαν τις εκπομπές του κάθε μέρα.
Παραλίγο θα γινόταν σαν θρησκεία.
Κάναμε ένα ένθετο στο Primer Impacto.
Το γράψαμε στους τίτλους: "Ο Γουόλτερ είναι κοντά μας".
Μέσα σε 15 λεπτά υπήρχε κοσμοσυρροή στο κτήριο.
Ο κόσμος ήθελε να τον αγγίξει,
λες και ήταν πιο ιερός κι από τον Πάπα.
Μαϊάμι, Νέα Υόρκη, Παναμάς, Κολομβία.
Όλοι, παντού, θέλουν ένα κομμάτι από τον Γουόλτερ.
Ο ΑΝΤΡΑΣ ΜΕ ΤΟΝ ΜΑΝΔΥΑ
Ενίοτε ο κόσμος λέει "Γουόλτερ, είσαι πολύ εγωιστής ή ναρκισσιστής".
Όσα λεφτά κι αν κοστίζει, πάντα λέω
"Πρέπει να είσαι λαμπερός. Να είσαι ο Γουόλτερ".
Εντάξει.
Έχει ένα ενισχυμένο πρόσωπο που αψηφά το φύλο, ίσως και την ηλικία.
ΜΙΡΕΓΙΑ ΛΟΥΤΣΙΟ ΜΑΓΙΣΣΑ
Και τα μαλλιά του είναι ένα υβρίδιο ανάμεσα...
στα πολύ όμορφα αντρικά μαλλιά της δεκαετίας του '70...
και τα ωραία, λαμπερά γιαγιαδίστικα χτενίσματα.
Έχεις κάνει καμιά πλαστική επέμβαση;
Μια μικρή ρύθμιση.
Ένα ειδικό μπότοξ, όπως η Νικόλ Κίντμαν.
Είμαι σαν τον Ντόριαν Γκρέι.
Το πορτρέτο μου γερνάει, αλλά εγώ γίνομαι νεότερος.
Για κάθε παράσταση, έχω μια ξεχωριστή κάπα.
Ή έναν χιτώνα.
Μερικά είναι πολύ βαριά. Άλλα είναι ελαφρύτερα.
Άλλα πάλι, ζωγραφισμένα στο χέρι.
Όλα έχουν μια ιστορία.
Ήταν το πρώτο άτομο
που χρησιμοποιούσε κάπες με χάντρες, και μακιγιάζ, βαμμένα μαλλιά,
πολλά κοσμήματα.
Είναι από έναν των κορυφαίων σχεδιαστών της Βραζιλίας.
Πολύ ταπεινό.
-Μισό. Το βραχιόλι είναι ταπεινό; -Μάλιστα. Σ' αρέσει;
Πολλοί σχεδιαστές άρχισαν να του φτιάχνουν κάπες.
Ο Βερσάτσε τού έκανε κάτι.
Ο Άιζακ Μιζράχι. Κρύσταλλα Σβαρόφσκι.
Πούλιες. Στρας.
Μαργαριτάρια.
Κόστιζαν πολλά λεφτά, αλλά ήταν πανέμορφα.
Ο Γουόλτερ διακοσμούσε το μήνυμα που σου μετέφερε.
Είμαι ο πίνακας
και η κάπα είναι η κορνίζα.
Η κάπα...
με καλύπτει και προβάλλει την εικόνα μου...
στην καρδιά του κοινού και των ανθρώπων μου.
Είχε το δικό του λουκ, όπως και ο Έλβις ή ο Λιμπεράτσε.
Όπως και ο Πάπας.
Αν δεν φαίνεται όμορφο, δεν θα ακούσουμε καν.
Σας ευχαριστώ πολύ. Προσέξτε τη στολή του Γουόλτερ Μερκάδο.
Είναι σαν κολοκύθα. Μια κολοκύθα που πάει να τον πνίξει. Θεσπέσια.
Μια νύχτα μαγείας και μυστηρίου.
Μια νύχτα όπου όλα είναι πιθανά.
Όταν τα άτομα που αγαπούσαμε και μας αγαπούσαν επιστρέφουν στη Γη...
για να αναζητήσουν τη ζεστασιά της καρδιάς, του σπιτιού και της αγάπης.
Ξέρετε άλλον που να φαίνεται, να μιλάει ή να ντύνεται σαν τον Γουόλτερ;
Είναι ένα απίθανο δημιούργημα του εαυτού του.
Έσπασε όλα τα στερεότυπα, ολότελα.
Ο κόσμος μαγεύεται από την ομορφιά του Γουόλτερ.
Από τη λάμψη του Γουόλτερ.
Θέλω να δείχνω όμορφος. Θέλω να δείχνω σαγηνευτικός.
Θέλω να μαγνητίζω τον κόσμο.
Σπούδασα χορό, οπότε χρησιμοποιώ τα χέρια μου.
Ο κόσμος λατρεύει όλα αυτά τα χαζά.
Έτσι, χρησιμοποιώ αυτά τα χαζά για να διδάσκω, να βοηθάω,
να υπηρετώ, να προσφέρω.
Ένα όμορφο μήνυμα αγάπης και ειρήνης.
Η αγάπη είναι ο λόγος για όλα.
Είναι το άλφα και το ωμέγα.
Η αγάπη είναι ο λόγος να ζεις.
Έσπασε πολλά φράγματα.
Όλη η εμφάνισή του. Οι κάπες, τα επίπεδα, η απίθανη γκαρνταρόμπα του.
Τώρα πια δεν φαίνεται τόσο παράξενο.
Αλλά όταν το έκανε εκείνος, ήταν σκανδαλώδες.
Όμως το έκανε.
Πώς είστε, ζωάκια της δημιουργίας;
Στην παρούσα φάση, περιμένω με αγωνία τον σημερινό καλεσμένο.
Αλλά έχω πολλά προβλήματα εξαιτίας του έρωτα μιας γυναίκας.
Τη δεκαετία του '90 μου έδωσαν μια δική μου εκπομπή.
ΕΟΥΓΚΕΝΙΟ ΝΤΕΡΜΠΕΖ ΗΘΟΠΟΙΟΣ
Ένα σόου με σκετσάκια όπου έπαιζα διάφορους χαρακτήρες.
Αμέσως σκέφτηκα ότι πρέπει να κάνω μια μίμηση του Γουόλτερ Μερκάδο.
Η μίμησή μου είχε τα ίδια δαχτυλίδια, τις κάπες, τα μαλλιά.
Είναι από τους πιο διάσημους χαρακτήρες μου.
Σε μεγάλο βαθμό αγαπήθηκε τόσο επειδή βασίζεται στον Γουόλτερ Μερκάδο.
Ο Γουόλτερ ήταν πολύ αγαπητός κι ένα αναπόσπαστο κομμάτι της κουλτούρας.
Τον συμπεριλάμβαναν όμως και σε ομοφυλοφιλικά ανέκδοτα.
Ταυτόχρονα τον αποδέχονταν και τον διαχώριζαν.
Πολλές από τις μιμήσεις του είχαν στόχο να τον γελοιοποιήσουν.
Ποτέ δεν του άρεσε να τον μιμούνται.
Φαίνεσαι σαν να ντύθηκες σαν εμένα.
Τότε μην με μιμηθείς άσχημα. Όλοι αυτό κάνουν.
Εγώ δεν θα έβαζα αυτό το παντελόνι.
Όταν βλέπουν τον Γουόλτερ και τον κοροϊδεύουν,
είναι επειδή εύχονται να ήταν σαν τον Γουόλτερ. Ναι.
Τι ζώδιο είσαι;
Σκορπιός, σκάσε...
Τσιμπάει από πίσω!
Τσιμπάω και από μπροστά!
Είμαι σαν εσένα, μπρος-πίσω, εύστροφος.
Η κοινότητα των Λατίνων ήταν αρκετά ομοφοβική.
Ειδικά...
τη δεκαετία του '70 ή '80. Ακόμα και σήμερα, αλλά...
τότε ήταν πολύ πιο ισχυρό.
Η αντίληψη της αρρενωπότητας ήταν πολύ συμβατική.
Μεγαλώνοντας ως ένα κουήρ αγόρι, το να βλέπω τον Γουόλτερ Μερκάδο...
μου έδινε ελπίδα.
Έβλεπα τον Γουόλτερ και δεν ένιωθα τόσο διαφορετικός.
Υπήρχε ένας άντρας στην τηλεόραση που αψηφούσε όλους αυτούς τους κανόνες.
Έχεις μια πολύ θηλυκή εμφάνιση.
Έχεις ένα πρόσωπο...
Μικρός, ο κόσμος με αποκαλούσε "δεσποινίς" στο τηλέφωνο.
Ποτέ δεν με απασχολεί.
"Ποιος είναι;" "Ναι, κυρία..." "Όχι, είμαι κύριος".
Δεν με απασχολεί.
Έχει μια πολύ θηλυκή ενέργεια.
Είναι ανδρόγυνος. Μοιάζει με γυναίκα.
Ενίοτε μοιάζει με άντρα.
Ο κόσμος έλεγε
ότι είναι κουήρ ή αδερφή ή... Δεν με νοιάζει. Ούτε αυτόν τον νοιάζει.
Ο Γουόλτερ πάντα παίρνει ένα χάπι που λέγεται "σκασίλα μου".
Άρχισα να το παίρνω και εγώ.
Χρησιμοποιώ βαζελίνη, ώστε όλα να ξεγλιστρούν από πάνω μου.
Ό,τι κι αν λένε...
έχω βαζελίνη.
Με κάποιον τρόπο, μέσα σε μια μισογυνιστική,
άκρως καθολική κουλτούρα,
ο Γουόλτερ κατάφερνε να ακμάζει.
Χρειαζόμασταν τον Γουόλτερ σ' αυτό το τοπίο.
Είσαι ετεροφυλόφιλος;
Θα σου πω κάτι.
Σέβομαι το σεξ ως κάτι ιερό. Το θεωρώ κάτι πνευματικό.
Είμαι παντρεμένος με το κοινό μου, με τον λαό μου.
Ο Γουόλτερ ήταν επιφυλακτικός στο να ανοιχτεί.
Ακόμα και στην οικογένειά του.
Έχω δει πώς οι δημοσιογράφοι επιχειρούν να μιλήσουν για τη σεξουαλικότητά του,
για τους συντρόφους, τους έρωτές του.
Αποστασιοποιείται από αυτά τα θέματα.
Δεν μιλάς για τη σεξουαλικότητα ή την ταυτότητά σου.
Γιατί;
Επειδή έχω σεξουαλικότητα με τον άνεμο.
Με τα λουλούδια στον κήπο.
Με όλη την ομορφιά της φύσης.
Δεν χρειάζομαι κάποιον ειδικά για να νιώσω ευτυχής
ή να βιώσω μια οργασμική εμπειρία.
Όχι. Κάνω σεξ με τη ζωή.
Κάνω σεξ με όλα.
Με τα ρούχα, με την ομορφιά.
Ο κόσμος νομίζει ότι είμαι ο εραστής του.
Δεν ξέρω τι νομίζουν. Νομίζουν ότι έχω δεσμό μαζί του.
Η σχέση μου με τον Γουόλτερ είναι μια οικογενειακή σχέση.
Ποτέ δεν έχω ακουμπήσει τον Γουόλτερ με το δάχτυλο.
Ποτέ στη ζωή μου.
Ο Γουόλτερ ποτέ δεν επέτρεψε στον εαυτό του
να προσδιοριστεί μέσω της σεξουαλικότητάς του.
Δεν αφορούσε κανέναν.
Πάντα περπατούσε πολύ προσεκτικά σ' αυτή τη γραμμή.
Αν ο Γουόλτερ Μερκάδο είχε εκδηλωθεί τη δεκαετία του '60, του '70, του '80,
θα είχε βλάψει την καριέρα του.
Οι Πορτορικανοί λένε συχνά
"Δεν ρωτάς για όσα μπορείς να δεις".
Είναι σημαντικό να είσαι ορατός.
Αλλά το ότι δεν εκδηλώθηκε ως ομοφυλόφιλος ίσως εμπόδισε το ξεσάλωμα της ομοφοβίας.
Υπάρχουν πράγματα που είναι βαθιά ριζωμένα
από τα παιδικά σου χρόνια, την οικογένειά σου,
μια κασέτα στο μυαλό σου.
Είναι δύσκολο να τα αλλάξεις.
Αψήφισε πάμπολλους νόμους της κοινωνίας.
Πάει πέρα από το απλώς να εκδηλωθείς.
Χρησιμοποιείς μια κάπα γιατί είσαι υπερήρωας.
Βλέπω τον Γουόλτερ ως υπερήρωα.
Όσον αφορά τα κοινά μυστικά του,
δεν νομίζω ότι επιβεβαιώνει ή αρνείται οτιδήποτε.
Δεν εννοείς ότι ο Γουόλτερ Μερκάδο είναι παρθένος;
Δεν εννοείς ότι είσαι παρθένος;
Ο μοναδικός στην πόλη.
Έχω μια τράπουλα ταρώ εδώ,
μια ξεχωριστή τράπουλα, μια ξεχωριστή μέρα ενός ξεχωριστού μήνα.
Είναι ο μήνας του έρωτα, κυρίες και κύριοι.
Για σένα, Υδροχόε, τράβηξα χαρτί δύναμης. Επειδή είσαι δυνατός.
Κανείς δεν σε καταρρίπτει, δεν σε σκοτώνει, δεν σε συγκρατεί.
Είσαι πιο δυνατός από ποτέ, Υδροχόε.
Δεν πιστεύω σ' αυτά τα πράγματα. Αυτή είναι η φύση μου.
Όμως θα είμαι ειλικρινής. Όταν γνωρίσεις τον Γουόλτερ
και έχεις την ευκαιρία να περάσεις λίγο χρόνο μαζί του,
συνειδητοποιείς ότι υπάρχει κάτι.
Μήπως κάτι θεϊκό; Δεν ξέρω.
Αλλά είναι μοναδικό και δεν το έχω συναντήσει...
σε κανέναν άλλον.
Όλες αυτές οι φρικτές προβλέψεις
για κατακλυσμούς, τραγωδίες, καταστροφές που θα έρθουν με τη νέα χιλιετία...
Μην πιστεύετε τίποτα.
Όσοι ακολουθούν τον Θεό δεν έχουν τίποτα να φοβηθούν.
Εμφύσησε στο μυαλό του κόσμου την πίστη.
Την πίστη ότι θα τα πας τέλεια.
Πρέπει να πιστέψεις… Χωρίς πίστη, δεν θα κερδίσεις τίποτα.
Παρθένε, αυτό που κάποτε ήταν τόσο άσχημο και θλιβερό, αλλάζει.
Τα ύδατα θα υποχωρήσουν.
Η ζωή σου θα αλλάξει ριζικά.
Εκμεταλλεύσου το για να πραγματοποιήσεις
όσα δεν τολμούσες χθες, Παρθένε!
Αν προσέξετε, σε όλο το υλικό του,
ποτέ δεν λέει κάτι αρνητικό.
Ευλογίες.
Ποτέ.
Το θεωρώ βασικό συστατικό της επιτυχίας και της επικοινωνιακής ικανότητάς του.
Είμαι αγγελιοφόρος της εποχής του Υδροχόου
και σας φέρνω μηνύματα φωτός...
αγάπης...
και ειρήνης.
Έβγαινε κάθε μέρα και σου έλεγε όμορφα πράγματα.
Όλοι θέλουν να μάθουν αν αύριο θα είναι μια καλύτερη μέρα.
Είναι σαν πολεμιστής.
Νομίζω πως το μήνυμά του ήταν και παραμένει...
να ζεις με όσο περισσότερη αγάπη γίνεται στη ζωή σου.
Ας αρχίσουμε με τα πιο επίμαχα ερωτήματα σχετικά με τον Γουόλτερ Μερκάδο.
Η ζωή μου όλη.
Γιατί ανακατεύεις τόσες διαφορετικές θρησκείες;
Όχι μόνο τη Σαντερία, ας πούμε,
πρωτόγονες θρησκείες, με τον Χριστιανισμό, τον Καθολικισμό, όλες μαζί;
Τις ανακατεύεις όλες
και λύνεις τα προβλήματα του κόσμου. Γιατί;
Κανείς δεν έχει μονοπώλιο στον Θεό. Είναι γελοίο να σκέφτεσαι έτσι.
Είτε είναι ο Σάνγκο, είτε η αγία Βαρβάρα, παίζει ρόλο το όνομα;
Πήρα τα καλύτερα από τον Βουδισμό. Τα καλύτερα από τον Ινδουισμό.
Και από τον Χριστιανισμό.
Τα ανακατεύω με αστρολογία πάσης φύσεως.
Συνειδητοποίησα ότι όλες οι θρησκείες
έχουν ένα σημείο σύγκλισης.
Το λέω διαθρησκευτική θρησκεία.
Πρέπει να είσαι καλός με τον κόσμο. Να δίνεις ό,τι καλύτερο έχεις, πάντα.
Και να πιστέψεις στον εαυτό σου.
Ταύρε, να είσαι δυνατός! Πολύ δυνατός! Να επιμείνεις! Μην τα παρατάς!
Να επιμείνεις μέχρι να πετύχεις αυτό που θέλεις. Το σύμπαν θα σου το χαρίσει.
Ο Γουόλτερ έχει απήχηση
γιατί μπορεί να συνδεθεί με κάτι που λείπει σε πολλούς από μας.
Ιδίως στους μετανάστες.
Νομίζω ότι μας δίνει μια αίσθηση ελπίδας.
Νομίζω ότι δίνει στον κόσμο έναν λόγο να πιστέψει...
ότι ίσως το πεπρωμένο τους μπορεί να βελτιωθεί σύντομα.
Κι αν τον ακούς και ακολουθείς τις οδηγίες του,
θα είναι ένας χάρτης πορείας για μια καλύτερη, πιο γεμάτη ζωή.
Είθε ο Θεός να σας ευλογεί όλους, σήμερα, αύριο και πάντα.
Το μήνυμά μου είναι να βρουν τη δύναμη μέσα τους.
Θα κερδίσεις. Θα τα καταφέρεις. Πίστεψε στον εαυτό σου.
Έτσι βοηθάω τους ανθρώπους να είναι πιο δυνατοί.
ΓΟΥΟΛΤΕΡ ΜΕΡΚΑΔΟ Ο ΣΠΟΥΔΑΙΟΤΕΡΟΣ ΑΣΤΡΟΛΟΓΟΣ
Ο ΤΡΟΧΟΣ ΤΗΣ ΤΥΧΗΣ
Έχετε απορίες; Χρειάζεστε απαντήσεις; Ανησυχείτε για κάποιον δικό σας;
Χρειάζεστε επαγγελματική ή ερωτική συμβουλή;
ΤΟ ΔΙΚΤΥΟ ΤΩΝ ΜΕΝΤΙΟΥΜ ΦΙΛΩΝ
Γεια σας. Είμαι ο Γουόλτερ Μερκάδο.
Ευχαριστώ που κάνατε το Δίκτυο των μέντιουμ φίλων
την πιο δημοφιλή τηλεφωνική υπηρεσία μέντιουμ σε όλο τον κόσμο.
Στις αρχές της δεκαετίας του '90 υπήρχαν κάποιοι αριθμοί υψηλής χρέωσης.
Ο μάνατζερ του Γουόλτερ, ο Μπιλ Μπακούλα, αποφάσισε να το εφαρμόσει για τον Γουόλτερ
για να τον καλεί ο κόσμος και να συνδέεται μαζί του.
Απαντάς στη γραμμή του Κύκλου της Δύναμης, όπου κι αν είσαι;
Ναι. Μου αρέσει να κρατάω επαφή με τους ανθρώπους μου.
Δημιουργήσαμε μια παραδοσιακή γραμμή υψηλής χρέωσης για μέντιουμ,
με μεγάλη επιτυχία.
Ήμασταν οι μόνοι στην ισπανόφωνη αγορά των ΗΠΑ,
ήμασταν οι πρωτοπόροι που επεκτάθηκαν πέρα από τις ΗΠΑ.
Κέρδισα 9,000 δολάρια στο μπίνγκο των Ινδιάνων.
Ευχαριστώ, Γουόλτερ. Σ' ευχαριστώ.
Βασικά στη Βραζιλία δεν είναι γνωστός ως Γουόλτερ Μερκάδο, αλλά ως "Λίγκε τζα".
Θα πει "Πάρε τώρα".
Πριν το καταλάβουμε, είχε 500,000 συνδρομητές.
Και 4,000 μέντιουμ. 4,000 άτομα που απαντούσαν σε κλήσεις.
Οι μέντιούμ μου, για μένα...
Όχι απλά πιστεύω, ξέρω... Είναι οι καλύτεροι στον κόσμο.
Όλοι τους είναι μέντιουμ από τη φύση τους,
γεννημένοι με το χάρισμα.
Το χάρισμα να βοηθάς και να ενδυναμώνεις τη ζωή των άλλων.
Ήξερα ότι ήταν...
μπούρδες.
Άνετα θα μπορούσε η καθαρίστριά μου να απαντά στις κλήσεις
και να βγάζει 25 δολάρια ανά κλήση.
Βλέπω ότι θα παντρευτείτε εντός δυο μηνών από τη γέννα του μωρού σου.
Θα παντρευτούμε;
Ποτέ δεν λέω "Θα κερδίσεις το λαχείο". Ποτέ.
Ή "Θα βρεις σύζυγο μέσα σε μια βδομάδα". Ποτέ...
δεν προσπαθώ να ξεγελάσω τον κόσμο. Όχι, ποτέ.
Μόνο ο Διεθνής Σύλλογος Μέντιουμ έχει προβλέψει τυχερούς αριθμούς λαχείων,
επανένωση οικογενειών και ιστορίες επιτυχίας.
Πολλές τέτοιες γραμμές ήταν απάτη.
Οι επικριτές λένε ότι το έκανες
για να πλουτίζεις από φτωχούς, απελπισμένους ανθρώπους.
Όμως αυτοί πάντα έπαιρναν ένα είδος...
έμπνευσης ή κινήτρου.
Πολλοί εκμεταλλεύονταν τους αριθμούς υψηλής χρέωσης,
βγάζοντας εκατομμύρια.
Πάρε για μια δωρεάν πρόβλεψη.
Σας εγγυώμαι, ο Γουόλτερ δεν έβγαλε εκατομμύρια.
Ο Μπιλ Μπακούλα όμως έβγαλε.
Ο Μπιλ τού έλεγε "Μην ανησυχείς, είναι τίμιοι. Πίστεψέ με. Θα 'σαι μια χαρά".
Δεν λέω ότι κι ο Γουόλτερ δεν ήθελε τα λεφτά, μα...
ο Γουόλτερ ήταν πιο αθώος και αφελής σ' αυτό το θέμα.
Ο Γουόλτερ δεν ήξερε από επιχειρήσεις.
Γι' αυτό ήταν σημαντικό για τον Γουόλτερ
να ξέρει ότι κάποιος φρόντιζε την επιχειρηματική πλευρά.
Για να συγκεντρωθεί ο ίδιος σε ό,τι έκανε καλύτερα.
Ο Γουόλτερ περίμενε μόνο καλά πράγματα.
Και έμπλεξε σε έναν σωρό μπελάδες...
που τον έπιασαν εξαπίνης.
Ο Μπιλ Μπακούλα ήταν ο άγγελός μου.
Τον έστειλε ο Θεός σε κάποια στιγμή της ζωής μου
για να κάνει γνωστό εμένα και το μήνυμά μου για αγάπη και κατανόηση.
Ήταν πολύ έξυπνος.
Ήταν ο δάσκαλος.
Ο Γουόλτερ έτρεφε τρομερή αγάπη για τον Μπιλ.
Εμπιστοσύνη και αγάπη.
Γι' αυτόν, ο Μπιλ ήταν σχεδόν σαν γιος του.
Ο Μπακούλα έδινε στον Γουόλτερ πολύ ακριβά δώρα.
Έφτανε σε ξενοδοχείο και είχε ένα δωμάτιο γεμάτο με λευκά τριαντάφυλλα.
Είκοσι ανθοδέσμες με τριαντάφυλλα.
Είκοσι, κάθε μέρα.
Ήταν πολύ εξωφρενικό.
Έλεγε "Γουόλτερ, δεν μπορείς να τρως ρύζι και φασόλια.
Όχι, πρέπει να τρως χαβιάρι και να έχεις πάντα το πιο εξαίσιο φαγητό".
Είχα δικό μου αεροπλάνο. Όλα ήταν τέλεια.
Τα λάτρευα αυτά.
Στον Γουόλτερ άρεσε να ευχαριστεί τους πάντες.
Γι' αυτό, αν είσαι καλός μαζί του,
αυτός θα προσπαθήσει να σε ευχαριστήσει.
Δεν έχω ακούσει ποτέ τον Γουόλτερ να λέει όχι.
Δεν είναι τέτοιος άνθρωπος.
Μέσα του είναι ένα αγοράκι που θέλει απλώς αγάπη και σεβασμό.
Ο Γουόλτερ έκανε ό,τι του ζητούσε ο Μπιλ.
Σαν να έλεγε "Αφού πρέπει να το κάνω, πρέπει να το κάνω. Εντάξει".
Εντάξει.
-Ορίστε. -Εντάξει.
Εντάξει.
"Έγινε!"
Εντάξει. Κανένα πρόβλημα.
Είχε αυτή τη δύναμη να τον μαγεύει, να τον τυλίγει στις υποσχέσεις.
Ο Γουόλτερ είναι τόσο στον κόσμο του που τα έχαφτε όλα αμάσητα.
Ένα βράδυ, κάλεσα σπίτι μου τον δικηγόρο.
Είπα "Έχω ένα συμβόλαιο για κάτι πολύ σημαντικό.
Διάβασέ το προσεκτικά". Απάντησε "Εντάξει, θα το κάνω".
Την επομένη, είπε "Υπόγραψε. Είναι τέλειο".
Ούτε καν διαβάζω το συμβόλαιο.
ΔΙΑ ΤΟΥ ΠΑΡΟΝΤΟΣ Ο ΜΕΡΚΑΔΟ ΕΚΧΩΡΕΙ ΑΜΕΤΑΚΛΗΤΑ ΣΤΟΝ ΜΠΑΡΤ...
Ο Γουόλτερ απλώς υπέγραφε ό,τι του ζητούσαν.
Δεν είχε κάποιον να φυλά τα νώτα του.
Ο δικηγόρος που το μελέτησε δεν συμβούλεψε σωστά τον Γουόλτερ
για το πεδίο εφαρμογής και τη φύση του συμβολαίου.
Έτσι, ο Γουόλτερ υπέγραψε τυφλά τη συμφωνία.
Από εκεί ξεκίνησαν τα προβλήματα.
Βάσει συμβολαίου, ο Γουόλτερ εκχώρησε στην εταιρεία του Μπιλ
τα δικαιώματα παλιών και μελλοντικών του έργων.
Εκχώρησε και τα δικαιώματα στο όνομά του, Γουόλτερ Μερκάδο.
Έμοιαζε πως έχουν μια ωραία φιλία, καλή επαγγελματική σχέση,
κι έτσι ο Γουόλτερ πίστευε πως ό,τι έκανε ο Μπακούλα ήταν προς το συμφέρον του.
Να θυμάστε ότι ο καλλιτέχνης ποτέ δεν είναι επιχειρηματίας.
Ένας καλλιτέχνης σκέφτεται πάντα την τέχνη του, την εμφάνισή του...
πώς θα εντυπωσιάσει το κοινό εκείνη τη μέρα.
ΠΑΡΑΣΚΗΝΙΑ "ΚΥΚΛΟΣ ΤΗΣ ΔΥΝΑΜΗΣ ΤΟΥ ΓΟΥΟΛΤΕΡ"
Σ' εκείνο το σημείο διεκόπη η επικοινωνία μου με τον Γουόλτερ
και ο Μπιλ έγινε η κύρια δίοδος επαφής.
Για τον Μπιλ αυτά ήταν απλώς συναλλαγές.
Τον ενδιέφερε πώς να μεγιστοποιήσει τα έσοδα.
Κάποια μέλη της οικογένειάς του συμβούλευσαν τον Γουόλτερ,
κι έτσι συνειδητοποίησε ότι υπήρχαν θέματα μ' αυτήν τη σχέση.
Όταν η οικογένεια εμπλέκεται στις επιχειρήσεις ενός καλλιτέχνη...
πολύ σπάνια είναι για το καλό του καλλιτέχνη.
Προσπάθησε να πουλήσει όλο το παλιό υλικό μου.
Ανακύκλωνε παλιά ωροσκόπια
και τα πλάσαρε σαν να είναι επίκαιρα.
Δεν ήταν σωστό. Οφείλω να 'μαι ειλικρινής με το κοινό μου.
Μα αδυνατούσα να τον εμποδίσω γιατί με το νέο συμβόλαιο
είχε τον έλεγχο όλου του υλικού.
Το συμβόλαιο παραχωρούσε τα πάντα,
το όνομα, την εμφάνιση, την εικόνα του, στον Μπιλ Μπακούλα.
Και τα δύο μέρη εκπροσωπήθηκαν από αρμόδιους δικηγόρους.
Και τα δύο μέρη κατανοούσαν το συμβόλαιο.
Και αυτός πληρώθηκε.
Πληρώθηκε σύμφωνα με το συμβόλαιο.
Δεν υπήρχε χρονικό πλαίσιο για τη συμφωνία.
Δηλαδή, θα κρατούσε για πάντα.
Υπήρχε ελάχιστο περιθώριο για να επιχειρήσουμε τον τερματισμό της.
Δεν προσέφερε κανένα όφελος στον Γουόλτερ.
Του ανήκουν όλες οι αποφάσεις μου, τα πάντα στη ζωή μου.
Η ζωή μου του ανήκει.
Και τότε έπαψε να πληρώνει. Δεν πλήρωνε.
Η Βίλμα λέει "Χρειαζόμαστε τα λεφτά. Κι αυτοί δεν στέλνουν επιταγές".
Ο Γουόλτερ συνέχισε να βιντεοσκοπεί την εκπομπή του
και να τηρεί το συμβόλαιο, αλλά δεν πληρωνόταν.
Έτσι, ο Γουόλτερ ακύρωσε το συμβόλαιο.
Ο Μπιλ όμως είπε ότι το συμβόλαιο ήταν στο διηνεκές.
ΠΕΡΙΟΧΗ ΙΣΧΥΟΣ ΕΙΝΑΙ ΤΟ ΣΥΜΠΑΝ
Όταν ανακάλυψα ότι το συμβόλαιό μου είναι τόσο...
δύσκολο να καταρριφθεί,
επιχείρησα μια αποκατάσταση,
να συζητήσω μαζί του τη σύναψη ενός νέου συμβολαίου.
Τον πληρώσαμε να αγοράσουμε, όχι να νοικιάσουμε την επιχείρησή του.
Πούλησε το όνομά του. Πούλησε το εμπορικό σήμα του.
Όμως υπήρχε μια διαφωνία μεταξύ της αντίληψής τους και...
του γραπτού συμβολαίου.
Έτσι, πήγαμε στα δικαστήρια.
Όλα άρχισαν να ραγίζουν. Ναι.
Η αγωγή μας για αποζημίωση κατά του Γουόλτερ ήταν μόνο ένα δολάριο.
Δεν θέλαμε να τον βλάψουμε οικονομικά. Μόνο να μάθουν όλοι ότι είχαμε δίκιο.
Αυτό δεν ισχύει.
Βασικά, ο Μπιλ Μπακούλα επεδίωκε
ο Γουόλτερ να πληρώσει αποζημιώσεις ύψους 14-15 εκατομμυρίων δολαρίων.
Ήταν ένας εφιάλτης με πολλά προβλήματα, ασφαλιστικά μέτρα και...
Ήταν ένας πραγματικός εφιάλτης.
Το δικαστήριο απαγόρευσε στον Γουόλτερ να χρησιμοποιεί επαγγελματικά το όνομά του
μέχρι να επιλυθεί η διαμάχη για το εμπορικό σήμα.
Πλέον ο Γουόλτερ δεν είχε δικαίωμα να κάνει τίποτα,
γιατί ο Μπακούλα κατείχε την εικόνα του.
Κι έτσι...
δυστυχώς ο Γουόλτερ έπρεπε να απομακρυνθεί από την εκπομπή.
Ήταν μεγάλο σοκ
που το δικαστήριο έδωσε το όνομα του Γουόλτερ σε άλλον.
Δεν έχω ξαναδεί κάτι τέτοιο.
Ότι το όνομα παραχωρείται σε άλλον σαν ένα εμπορικό σήμα.
Όταν πας να εξηγήσεις στον κόσμο
"Έχασε το δικαίωμα στο όνομά του και δεν μπορεί να παίζει στην τηλεόραση",
οι άνθρωποι σαν εμένα δεν το κατανοούσαν.
Υπήρξαν σοβαρές οικονομικές επιπτώσεις για τον Γουόλτερ.
Δεν λάμβανε καθόλου χρήματα
και αδυνατούσε να διεξάγει συναλλαγές εκείνο το διάστημα.
Δυσκολεύτηκε πολύ.
Καταθέσαμε κι εμείς αγωγή για την ακύρωση της συμφωνίας.
Κλήθηκα στο δικαστήριο.
Στην αίθουσα ήταν ο Γουόλτερ και ο Μπιλ Μπακούλα...
ο ένας από δω, ο άλλος από κει. Με κάρφωναν με τα μάτια.
Ήταν σαν μια μάχη ανάμεσα σε δυο δυνάμεις.
Ήταν ένας πόλεμος. Πόλεμος.
Στην πρώτη αγωγή, εν μέρει κέρδισε ο Μπακούλα,
και εν μέρει κέρδισε ο Γουόλτερ.
Έτσι, έπρεπε να ξεκινήσουμε εκ νέου τη διαδικασία.
Οπότε παραμείναμε σε ένα αδιέξοδο.
Είχαμε δικηγόρους στο Μεξικό, δικηγόρους στην Αργεντινή,
δικηγόρους στο Πουέρτο Ρίκο, δικηγόρους στο Μαϊάμι.
Μου είναι δύσκολο να παλεύω στα δικαστήρια με αγαπημένα μου πρόσωπα.
Έπρεπε να αντιμετωπίσω τα γεγονότα.
Ήταν μια δύσκολη περίοδος. Ναι, πολύ δύσκολη.
Ήταν δύσκολo, ναι.
Ο Γουόλτερ είναι ένας πολύ ευαίσθητος άνθρωπος.
Δεν έχω μετανιώσει για τίποτα στη ζωή μου.
Η λέξη "μετάνοια" δεν υπάρχει για μένα.
Δεν μετανιώνω για τίποτα.
Τελικά οι ένορκοι έκριναν
ότι ο Γουόλτερ είχε παρέμβει σ' αυτά τα συμβόλαια,
αλλά ότι ο Μπιλ Μπακούλα δεν είχε υποστεί καμιά ζημιά.
Έτσι, όλα τα δικαιώματα επιστράφηκαν στον Γουόλτερ.
Το όνομά του, η εικόνα του, η εμφάνισή του.
Ουσιαστικά αυτό μόνο ήθελε ο Γουόλτερ.
Ήταν μια μεγάλη, δύσκολη μάχη.
Και...
οι επιπτώσεις ήταν σοβαρές για μας, αλλά κυρίως για τον Γουόλτερ.
Πάλευε έξι ολόκληρα χρόνια.
Έξι χρόνια χαμένα, κατά τα οποία έχασε εκατομμύρια δολάρια.
Συναισθηματικά επηρεάστηκε τρομερά. Νομίζω...
Νομίζω ότι εν καιρώ τον επηρέασε και σωματικά.
Πιστεύω ότι ο Μπιλ...
ράγισε την καρδιά του Γουόλτερ.
Στην αρχή ο Μπιλ ήταν ο άγγελός του.
Προς το τέλος, ο Μπιλ έγινε ο σατανάς του.
Μετά από εξαετή δικαστική μάχη, ο Γουόλτερ ανάκτησε τη χρήση του ονόματός του.
Δύο μέρες αργότερα υπέστη καρδιακή προσβολή.
Ο ΠΥΡΓΟΣ
Όταν έφτασα στο νοσοκομείο, ο Γουόλτερ ήταν σαν νεκρός.
Δεν υπήρχε κανένα σημάδι ζωής.
Κρατούσα τη Βίβλο και προσευχόμουν στον Θεό.
Είχε τρεις βουλωμένες αρτηρίες.
Ανησύχησες ότι αυτό ήταν το τέλος;
Ναι.
Είχε κουραστεί από τη διαμάχη.
Είχε κουραστεί από πολλά πράγματα.
Το άγχος ήταν η κύρια αιτία της καρδιακής προσβολής.
Στο Πουέρτο Ρίκο δεν μπορούσαν να τον βοηθήσουν πολύ,
οπότε τον πήγαιναν από το ένα νοσοκομείο στο άλλο.
Έβλεπες ότι πάλευε για τη ζωή του.
Θα κάνουμε ό,τι περνά απ' το χέρι μας. "Ας τον μεταφέρουμε αεροπορικώς".
Δεν ξέρεις τι θα γίνει, δεν ξέρεις αν θα τα καταφέρει.
Φτάσαμε στο Κλίβελαντ στις πέντε το πρωί.
Μια ανακτούσα, μια έχανα τις αισθήσεις μου.
Ήταν μια πολύ παράξενη αίσθηση.
Άνοιξα τα μάτια κι είδα... όμορφα μάτια, γαλάζια μάτια.
Ξανθά μαλλιά.
Ένα αγόρι, ένα κορίτσι. Ένα κορίτσι ακόμα.
Και είπα "Θεέ μου, είναι άγγελοι. Μάλλον είμαι στον παράδεισο!"
Και η Ιβόν λέει "Γουόλτερ, ξύπνα. Δεν είσαι στον παράδεισο.
Είσαι στο Κλίβελαντ ".
Έμεινε στο νοσοκομείο καμιά δυο βδομάδες.
Του έβαλαν στεντ και άρχισε να αναρρώνει.
Δόξα τω Θεώ, ανάρρωσε.
Ο Γουόλτερ ήταν πάντα στο πλευρό μας.
Κάποια στιγμή, δεν θα είναι εδώ σωματικά.
Δεν μπορώ να φανταστώ τη ζωή χωρίς αυτόν. Καθόλου.
Το τελευταίο επεισόδιο της εκπομπής του Γουόλτερ προβλήθηκε στις 3/10/06.
Παρά τις πολλές προσπάθειες για επιστροφή, ο Γουόλτερ δεν ξαναβγήκε στην τηλεόραση.
Ο ΕΡΗΜΙΤΗΣ
ΓΚΕΪ ΠΛΑΝΗΤΗΣ
Πρέπει να το πήρε βαριά.
Θα ήθελε να είναι παρών στην τηλεόραση, να επικοινωνεί και πάλι με το κοινό του.
Ήταν μια απώλεια γι' αυτόν.
Όμως τον απασχολεί πολύ η εικόνα του.
Θέλει να προβάλλει ομορφιά...
γιατί αυτό ήταν το πρόσωπο που προέβαλλε στο κοινό
με τα ρούχα του, το πολυτελές στιλ του.
Το να μην είναι σε θέση να το κάνει με την ίδια ενέργεια όπως παλιά...
αυτό τον αγχώνει πολύ,
γιατί θέλει πάντα να δείχνει στο κοινό τον καλύτερο εαυτό του.
Μερικές φορές με ρωτάει αν πιστεύω στη μετενσάρκωση.
Ή τι γνώμη έχω για τον θάνατο.
Τι γίνεται μετά;
Πολύ καταθλιπτικό.
Μόλις πιάσουμε συζήτηση και η κουβέντα προχωρά,
σταματά, δεν θέλει να μιλά άλλο.
Από ποια πλευρά;
ΤΑΦΟΙ ΤΩΝ ΓΟΝΕΩΝ ΤΟΥ ΓΟΥΛΤΕΡ
Λέει ότι είναι αιώνιος, θα ζήσει πάνω από 120 χρόνια.
Εντάξει.
Γουόλτερ, πίστευες ποτέ ότι θα γινόσουν τόσο διάσημος;
Όχι, είμαι ένα χωριατόπουλο.
Δεν σκέφτηκες να κάνεις ταινία τη ζωή σου;
Δεν θέλω ταινία ακόμα.
Όλοι περιμένουν να πεθάνεις πριν αρχίσουν οι θρύλοι για σένα.
Δεν θέλω θρύλους!
Έχω ακόμα πολλά χρόνια να ζήσω.
ΠΟΝΣΕ ΠΟΥΕΡΤΟ ΡΙΚΟ
Στο θέατρο!
Κοίτα. Είναι πανέμορφα.
Έκανα πολλές παραγωγές εδώ, πολλές.
Εδώ δέχτηκα το μεγαλύτερο χειροκρότημα στη ζωή μου.
Παίζαμε εδώ. Πολλά δραματικά έργα και κωμωδίες.
Και το...
κοινό της Πόνσε ήταν υπέροχο.
Ήταν πάρα πολύ ωραία. Η ατμόσφαιρα, ο αέρας.
Φοβερή ενέργεια.
Όλες οι πρεμιέρες του μπαλέτου.
Όνειρο θερινής νυκτός.
Οι Συλφίδες.
Έχω πολλές αναμνήσεις.
Ήμουν ένας ηγέτης, αψηφούσα κανόνες, πρότυπα, στερεότυπα. Όλη μου τη ζωή.
Ήταν μεγάλο θέατρο.
Ήταν τόσο όμορφο. Ακόμα είναι πανέμορφο.
Λα Πέρλα σημαίνει πολλά για μένα. Και για όλους τους κατοίκους της Πόνσε.
Θυμάσαι όμορφες στιγμές από τη ζωή σου,
αλλά αυτά ήταν στο παρελθόν.
Εγώ θα ήθελα να το κάνω αύριο.
Να συνεχίσω να κάνω πράγματα.
Εντάξει. Ας περπατήσουμε.
Το 2019 στον Γουόλτερ τηλεφώνησε ένας θαυμαστής που ήθελε να τον γνωρίσει.
Ευχαριστώ.
ΛΙΝ-ΜΑΝΟΥΕΛ ΜΙΡΑΝΤΑ ΗΘΟΠΟΙΟΣ/ΘΕΑΤΡΙΚΟΣ ΣΥΓΓΡΑΦΕΑΣ
Αυτό είναι πολύ παράξενο.
Είναι έτοιμος.
Ξέρεις γιατί είναι παράξενο; Επειδή ζει στην τηλεόραση.
Δεν ξέρω τίποτα για τον Γουόλτερ Μερκάδο, μόνο ότι μου μιλούσε για τη δική μου ζωή.
Είναι λες και θα μπούμε στην τηλεόραση. Ειλικρινά, έτσι νιώθω τώρα.
Καλώς ήρθατε!
Δες καλά αυτόν τον ωραίο άντρα.
-Τέλειο χαμόγελο. Ωραίος άντρας. -Η τιμή είναι δική μου. Είναι τρελό.
Όλοι στην ηλικία μου έχουν μεγαλώσει μαζί του.
Είναι μια εμβληματική φιγούρα για εμάς.
Κοιτώντας προς τα πίσω, δεν υπήρχε τίποτα παρόμοιο στην ισπανική τηλεόραση.
Ήταν σαν μια όαση.
Μέσα στις κουτσομπολίστικες εκπομπές, "Σκάσε, ξεκινά ο Γουόλτερ Μερκάδο!"
Όλοι στο Πουέρτο Ρίκο σ΄ αγαπούν.
Εσένα σε λατρεύουν.
-Σε λατρεύουν. Πάντα σε λατρεύαμε. -Ναι. Το ξέρω.
Είναι πολύ... Φαίνεται πολύ σουρεαλιστικό.
Έχω συγκινηθεί πολύ γιατί...
Μικρός, σε έβλεπα μαζί με τη γιαγιά μου. Σε βλέπαμε κάθε πρωί.
Έμπαινα στο δωμάτιο και η γιαγιά μου έλεγε...
"Όχι...
Κοντεύουν στον Τοξότη!"
Αιγόκερως!
-Αιγόκερως. -Κι εγώ...
Καθόμασταν και περιμέναμε τον Τοξότη και τον Αιγόκερω.
Αιγόκερως.
Είναι ένα υπέροχο πλάσμα με κάπες και μακιγιάζ.
Η κάπα μου.
Τρεις φορές ήμουν στην παρέλαση του Πουέρτο Ρίκο.
Λόγω της ύπαρξης του Γουόλτερ Μερκάδο αποδεχόμαστε ευκολότερα τους άλλους.
Το Πουέρτο Ρίκο μας.
Θεέ μου.
Τον αγαπάμε χωρίς να αμφισβητούμε τίποτα.
Έχει ένα μεγάλο ηθικό κύρος.
Γι' αυτό είναι ξεκάθαρα ένας πρωτοπόρος.
Θα φανεί παράξενο όταν το βάλω αντί για τη στολή του Χάμιλτον.
Θέλω να πάρεις το ωροσκόπιό σου.
Να ξέρεις ότι στο πρόσωπό μου έχεις έναν φίλο και έναν θαυμαστή.
Θα βάλω τα κλάματα!
Δεν το πιστεύεις.
Δεν το πιστεύω. Δεν πιστεύω αυτό που συμβαίνει. Απίστευτο.
Είσαι ένα φως στη ζωή μας.
Αλήθεια.
ΘΕΕ ΜΟΥ! Ο ΓΟΥΟΛΤΕΡ ΜΕΡΚΑΔΟ;
ΜΟΛΙΣ ΤΟΝ ΜΝΗΜΟΝΕΥΑ! ΚΑΙΡΟ ΕΧΩ ΝΑ ΤΟΝ ΔΩ.
ΖΕΙ ΑΚΟΜΑ Ο ΓΟΥΟΛΤΕΡ ΜΕΡΚΑΔΟ;
Η γενιά της χιλιετίας ξέρει πιο πολλά από μένα για τον Γουόλτερ Μερκάδο.
Έχω δει τα μιμίδια.
Φανταστείτε να υπήρχε ένας 20χρονος τώρα
που να λέει "Θα σου πω για το ζώδιό σου. Είμαι μη δυικός. Είμαι ασεξουαλικός".
Αστειεύεσαι; Θα σάρωνε στο Instagram.
Δεν μπορώ να εξηγήσω το εξής φαινόμενο.
Δεν κατανοούμε γιατί τόσοι νέοι τον λατρεύουν και τον αγαπούν,
ενώ έχουν τόσα χρόνια να τον δουν στην τηλεόραση.
Ξεπερνούσε και τον Λιμπεράτσε στο στιλ.
Με πιάνεις; Κοίτα, ρε φίλε. Άψογη η κάπα. Σαν τις κουρτίνες της γιαγιάς μου.
ΜΠΛΟΚΑΡΕ ΤΗΝ ΑΡΝΗΤΙΚΟΤΗΤΑ
ΞΕΡΕΙΣ ΟΤΙ Η ΜΑΜΑ ΣΟΥ ΓΕΡΑΣΕ ΟΤΑΝ ΧΤΕΝΙΣΤΕΙ ΣΑΝ ΤΟΝ ΓΟΥΟΛΤΕΡ ΜΕΡΚΑΔΟ
Βγάζει νοσταλγία.
Αντιπροσωπεύει τις στιγμές που αράζαμε με τη γιαγιά ή τη μαμά μας.
Με όλους.
Μπορείς να τον βάλεις σε νόμισμα. Ή σε μπλουζάκι.
Κι όλοι θα το αναγνωρίζαμε.
Είναι από τη γενέτειρα της οικογένειάς μου, Πόνσε.
Αυτομάτως έτρεφα εκτίμηση γι' αυτόν.
Θα περάσετε;
Ορίστε, λοιπόν. Το αριστούργημα.
Όλοι φωτογραφίζουν.
Παρακαλώ τους άντρες να μην πάνε στις γυναικείες. Όλοι θέλουν να το δουν.
Πιστεύεις στην αστρολογία;
Πιστεύω στον Γουόλτερ. Και σε ό,τι κάνει και λέει.
Βγάλαμε ένα κοκτέιλ στον Γουόλτερ Μερκάδο.
Έχει μια καπνιστή, λουλουδάτη νότα.
Αντιπροσωπεύει το μυστήριο και το αινιγματικό στον Γουόλτερ Μερκάδο.
Χαίρομαι που ο Γουόλτερ Μερκάδο παραμένει επίκαιρος.
Παραμένει ένα ίνδαλμα.
ΕΓΩ ΠΡΟΣ ΤΟΥΣ ΦΙΛΟΥΣ ΜΟΥ: "ΚΟΜΜΕΝΑ ΤΑ ΜΕΤΑΦΥΣΙΚΑ, ΥΠΟΣΧΟΜΑΙ"
ΜΕΤΑ ΑΠΟ ΤΡΙΑ ΠΟΤΑ...
Το 2019 το Μουσείο Ιστορίας του Μαϊάμι κάλεσε τον Γουόλτερ
να παραβρεθεί σε μια έκθεση προς τιμήν της ζωής και της καριέρας του.
Το Μουσείο Ιστορίας του Μαϊάμι σχεδιάζει να γιορτάσει την 50ή επέτειο
του Σόου του Γουόλτερ Μερκάδο
και τον ρόλο σου στον κόσμο της αστρολογίας.
Είναι μια στιγμή εορτασμού όλης της ζωής μου.
Είμαι μια προσωπικότητα χωρίς ηλικία.
Αλλά σύμφωνα με τη χρονολογία της εκπομπής μου,
θέλει 50 χρόνια ομορφιάς, ενθουσιασμού, εξωτισμού.
Ο Γουόλτερ θα πάει στο Μαϊάμι για μια παράσταση και συνέντευξη τύπου
πριν από τα εγκαίνια.
Θα είναι η πρώτη του δημόσια εκδήλωση εδώ και μια δεκαετία.
Αν καλέσουμε όσους με ξέρουν και με αγαπούν στο Μαϊάμι,
θα πρέπει να καλέσω τους κοσμηματοπώλεις, τους αρωματοποιούς μου, τους πάντες.
Θα ξεσπάσει σάλος.
Περιμένουμε περίπου 200 καλεσμένους.
Έχουμε στη λίστα των καλεσμένων τον φίλο σου, Χούλιο...
Χούλιο Ιγκλέσιας.
Αλλά και την Γκλόρια Εστέφαν, τον Εμίλιο και τον γιο τους. Είναι καλοί μου φίλοι.
Και το "Τέρας".
Πρέπει να έρθει κι αυτός.
-Ποιος είναι το "Τέρας"; -Ο πιο διάσημος αρωματοποιός στο...
-Στο Μαϊάμι; -Ναι.
Είναι φοβερός. Είναι ένα τέρας στα αρώματα.
Πανέμορφα.
Η φωτογράφιση είναι για την προώθηση της έκθεσης στο Μουσείο Ιστορίας.
Δείξε μου το πρόσωπό σου.
Έτσι μου αρέσει.
Έξοχα.
Και τώρα, πες του να βάλει τα χέρια του έτσι.
Θέλεις ένα διάλειμμα; Ας διακόψουμε λίγο. Γιατί αυτό μάλλον ζυγίζει...
Πόσο ζυγίζει μια τέτοια κάπα;
Μάλλον πολύ.
Κοντά στα επτά κιλά.
Φίλε...
Έχει συμπίεση ισχιακού νεύρου
και αυτό δυσκολεύει τις κινήσεις του.
Έχω κάπες που είναι πολύ βαριές, αλλά αυτή είναι κάπου επτά με εννιά κιλά.
Για να βγεις στην τηλεόραση, πρέπει να είσαι καλοντυμένος, έτοιμος, με σχέδιο.
Είναι δουλειά.
Απαιτώ πολλά από τον εαυτό μου. Απαιτεί πολλή ενέργεια.
Είναι εξουθενωτικό.
Αυτή τη στιγμή υποφέρει.
Έχει τρομερούς πόνους. Έχει χτυπήσει.
Κουράζεται. Κουράζεται λόγω της ηλικίας του.
Θέλει να συνεχίσει να κάνει πολλά...
που δεν είναι πολύ ρεαλιστικά γι' αυτόν.
Άλλη μία.
-Άλλη μία; -Μάλιστα.
Ασήκωτη είναι... Και είναι και διπλή.
Θα περιέγραφες αυτήν την εποχή της ζωής σου ως "ημι-απόσυρση";
Όχι, ποτέ! Δεν θα αποσυρθώ ποτέ.
Θα πεθάνω όρθιος.
Ακούς εκεί, απόσυρση!
Δεν θα αποσυρθώ ποτέ. Είμαι γεμάτος ενέργεια.
Είμαι 20 χρονών και ξεκίνησα ένα νέο ταξίδι στη ζωή...
ενός ήρωα.
Η ζωή είναι τόσο σύντομη.
Είμαι ο Γουόλτερ, ένα σώμα. Μα πιο σημαντικό απ' αυτό,
το πνεύμα και το μήνυμά μου θα είναι αιώνια.
ΜΙΑ ΒΔΟΜΑΔΑ ΠΡΙΝ ΑΠΟ ΤΑ ΕΓΚΑΙΝΙΑ
Ήμουν στο γραφείο όταν μου τηλεφώνησε.
Είπε, "Σε παρακαλώ, έλα. Έπεσα".
Προφανώς μπλέχτηκε στο σεντόνι.
Όταν πήγε να σηκωθεί από το κρεβάτι, έπεσε.
Τρία άτομα τρέξαμε να τον ξεμπλέξαμε.
Αλλά μετά πήγε για μπάνιο, γλίστρησε και έπεσε.
Ο Γουίλι είπε ότι άκουσε πόσο δυνατά χτύπησε στο πάτωμα.
Είχε μελανιές στην πλάτη του.
Είναι δύσκολο για όλους μας. Δεν τον έχουμε ξαναδεί έτσι.
Κοίτα, Τζέσι.
Ευχαριστώ, Τζέσι. Ευχαριστώ. Σε ευχαριστώ μέσα από την καρδιά μου.
Έκανες ευτυχισμένη τη ζωή μου.
Αφού τον πήγαμε για εξετάσεις και είδαμε τις πρώτες ακτινογραφίες...
Η διάγνωση ήταν ότι είχε σπάσει ένα πλευρό...
και μέρος από τους ραχιαίους σπονδύλους της σπονδυλικής στήλης.
Επιπλέον από το κάταγμα που έχει στη λεκάνη του.
Τα πάω με το μαλακό, αλλά κοντεύω να τρελαθώ.
Τίποτα δεν με τρομάζει και δεν με σταματά, οπότε...
Μερικές φορές πονάω, μερικές φορές όχι.
Χθες πονούσα τρομερά.
Παίρνει ενέργεια μπροστά στην κάμερα.
Θέλεις κι άλλο φως; Λιγότερο φως;
Καλά είναι κι έτσι.
Πώς είμαι;
Όχι "καλά". Πρέπει να ελέγξεις.
Όπως οι κάμερες, τα γυρίσματα και τα φώτα τού δίνουν ενέργεια...
το κοινό του του δίνει ακόμα πιο πολλή.
Αν και έχει κάταγμα και παρότι πονάει...
σίγουρα θα πάει στην εκδήλωση στο Μαϊάμι.
Θα είναι εκεί.
Θεούλη μου.
ΤΟ ΑΡΜΑ
ΚΑΛΩΣ ΟΡΙΣΑΤΕ ΣΤΟ ΜΑΪΑΜΙ.
Γεια, Γουόλτερ. Πώς είσαι;
Είναι το δεύτερο σπίτι μας. Το Μαϊάμι.
-Πώς πάει το τραγούδι; -Τι;
"Κι εσένα, κι εσένα, κι εσένα". Κάτι σαν "Είθε οι ουρανοί..."
Νοιάζομαι για σένα Και για σένα και για σένα
Για κανέναν άλλον από σένα Κι εσένα, κι εσένα
Νοιάζομαι για σένα Και για σένα και για σένα
Για κανέναν άλλον από σένα
ΜΟΥΣΕΙΟ ΙΣΤΟΡΙΑΣ ΜΑΪΑΜΙ
Ποιος έρχεται τώρα;
-Τώρα. -Το Primer Impacto.
Εντάξει.
ΓΥΡΙΣΜΑΤΑ ΕΝ ΕΞΕΛΙΞΕΙ
Έχουμε το προνόμιο να είμαστε σήμερα με τον Γουόλτερ Μερκάδο.
Είμαι με τον Γουόλτερ Μερκάδο. Δεν χρειάζεται συστάσεις.
Πες μου γι' αυτή την απίθανη έκθεση.
Είμαι 50 χρόνια μπροστά στον φακό.
Τι σημαίνει για σένα να μοιράζεσαι με το κοινό σου;
Ας πάρουν μια γεύση από το άρωμα, την ουσία του Γουόλτερ Μερκάδο.
Ο Γουόλτερ δεν είναι μόνο η κάπα ή τα μαλλιά, ή ό,τι πιστεύουν.
Ο Γουόλτερ Μερκάδο είναι μια δύναμη της φύσης.
Θα επέστρεφες στο Primer Impacto;
Δεν ξέρω. Κάθε πράγμα έχει την εποχή του.
Ήσουν ηθοποιός, τραγουδιστής, χορευτής...
Συνέχισε. Είναι αλήθεια.
Τι μήνυμα έχεις για τους ισπανόφωνους;
Κάθε μέρα πρέπει να είμαστε πιο ενωμένοι. Πιο εγκάρδιοι.
Η διαφορετικότητα μάς κάνει πιο δυνατούς.
ΧΟΡΧΕ ΡΑΜΟΣ ΔΗΜΟΣΙΟΓΡΑΦΟΣ
Κρίμα που ξύπνησα χωρίς φωνή.
Δεν ξέρω γιατί, αλλά έχω πολλές παθήσεις.
Έχω κι ισχυαλγία, αλλά σκέφτηκα ότι ποτέ δεν θα έχανα τον Χόρχε Ράμος!
Ενίοτε όμως σκέφτεται κανείς "Πρέπει να είσαι υγιής για να αρρωστήσεις".
-Δηλαδή είσαι καλά; -Φυσικά και είμαι καλά!
Και με τρομερή ενέργεια!
Να πω την ηλικία σου; 87;
Όχι!
Όχι. Ανάμεσα στα 50 και τον θάνατο, αυτό μόνο.
Το βρίσκω καταπληκτικό.
Να σε ρωτήσω... Είμαι αγνωστικιστής.
Όταν πεθάνουμε...
δεν ξέρω τι θα γίνει.
Καλό αυτό. Θα έχουμε εκπλήξεις.
-Είναι καλό. -Μακάρι να 'ναι έτσι. Να κάνω λάθος.
Όταν πεθάνουμε...
τι γίνεται, Γουόλτερ;
Το σώμα που είναι απλώς μια οικία ή κλουβί...
Ξεκινάς από τη γη για να επιστρέψεις στη γη.
Είστε απλώς άτομα και μόρια, μα μέσα σας υπάρχει κάτι αιώνιο, αθάνατο.
Αιώνιο;
Πιστεύεις ότι θα υπάρχουμε χωρίς το σώμα μας;
Ναι, μέχρι τη μετενσάρκωση.
Επειδή πιστεύω…
Όχι "πιστεύω". Ξέρω ότι υπάρχει μετενσάρκωση.
-Θα πας να πεθάνεις στο Πουέρτο Ρίκο; -Όπου με πετύχει.
-Απλώς ο θάνατος δεν με ανησυχεί και τόσο. -Αλήθεια;
Δεν μ' αρέσει να τον μελετώ γιατί...
Όλοι ξέρουμε ότι θα πεθάνουμε κάποτε.
Τη μέρα που γεννιέσαι, είναι γραφτό ότι θα πεθάνεις κάποτε.
Υπάρχει κάποιος; Κάποιος θεός;
Ποιος μας λέει τι θα γίνει;
Ο Θεός είναι εκεί μέσα, εδώ μέσα. Ο Θεός που είναι μέσα μου...
χαιρετά τον Θεό μέσα σου. Το "Ναμαστέ".
Δεν μπορώ να κλείσω τη συνέντευξη χωρίς το γνωστό σου "Με πολλή αγάπη".
Είθε ο Θεός να σας ευλογεί, έστω κι αν δεν πιστεύει στον Θεό.
Είθε ο Θεός να σας ευλογεί όλους, σήμερα, αύριο και πάντα.
Είθε πάντα να εισπράττετε ειρήνη από μένα.
Μα πάνω απ' όλα, τι;
Πολλή, πολλή, πολλή αγάπη.
ΗΜΕΡΑ ΤΩΝ ΕΓΚΑΙΝΙΩΝ
Είμαι στο πρωτοσέλιδο.
Κοιτάξτε. Οι κάπες μου στο μουσείο.
Είμαι χαρούμενος απόψε.
Έχω... σαστίσει λίγο.
Με βομβαρδίζουν με πολλά όμορφα λόγια.
Όλοι μιλάνε για την αποψινή βραδιά.
Έχω την οικογένειά μου εδώ.
Τι λες; Είναι πολύ μεγάλο; Κομματάκι μεγάλο;
Πολύ ταπεινό. Σε εκφράζει.
Όταν ξυπνώ το πρωί, είναι το πρώτο πρωί της ζωής μου.
Σήμερα είναι η μέρα μου.
Σήμερα θα είμαι η καλύτερη εκδοχή του Γουόλτερ.
Η ζωή είναι μια συνεχής ανανέωση.
Ποτέ δεν κάνω πρόβα πώς να είμαι ο εαυτός μου.
-Έτοιμος για το κοντινό σου; -Είμαι έτοιμος...
Είμαι έτοιμος.
Είμαι έτοιμος για το κοντινό μου.
Μην τραβάς την καρέκλα μου.
Μην το γράψεις.
Μόνο το πάνω μέρος του σώματος.
Από εδώ.
ΜΟΥΣΕΙΟ ΙΣΤΟΡΙΑΣ ΤΟΥ ΜΑΪΑΜΙ ΒΟΡΕΙΟ ΚΤΗΡΙΟ
Ποτέ δεν έχω βρεθεί μαζί με τον Γουόλτερ. Ανυπομονώ.
Όλοι έχουμε έρθει γι' αυτόν.
Καίει. Σε προειδοποιώ, καίει λίγο.
Καίει.
Δεν χωράει άλλος κόσμος;
-Ορίστε; -Δεν χωράνε άλλοι;
Όχι. Δεν έχει θέσεις. Δεν αφήνουν άλλους.
Μπήκαμε. Ανυπόφορη η ζέστη. Περιμένουμε τον Γουόλτερ Μερκάδο.
Παίζει μουσική, όμως ακόμα να φανεί.
Δεν τον είδαμε. Είμαστε μεγάλοι θαυμαστές!
Ξεκινάει η τελετή προς τιμή του Γουόλτερ.
Δεν ξέρω τι θα συμβεί. Είμαι συγκινημένη και ευτυχισμένη.
Δεν ξέρω πόση ενέργεια θα έχει, μα είμαστε ενθουσιασμένοι.
Κατενθουσιασμένοι.
Θεέ μου.
Πρέπει να κάτσεις στον θρόνο.
Πρώτα όμως πρέπει να χορέψουν, όλα αυτά.
-Πρέπει να κάθεται ήδη. -Το ξέρω.
ΤΙ ΚΟΥΛΑ ΠΡΑΓΜΑΤΑ
Τώρα; Να ανέβω πάνω του;
Εντάξει, Γουόλτερ. Πάμε.
Ξέρω ότι μοιάζω ήρεμος, αλλά όπου να 'ναι θα φρικάρω γιατί...
Σε έβλεπα μικρή. Σε λατρεύω.
Λατρεύω το γιλέκο σου!
-Σου αρέσει; -Το λατρεύω!
-Σε ακολουθώ από την Ισπανία. -Πω πω!
Σαν ένας καλός Καρκίνος, πάντα σε άκουγα.
Είσαι πολύ όμορφη.
Ευχαριστώ. Είμαι Σκορπιός.
Ωραία, ο επόμενος.
Σε παρακαλώ, ευλόγησέ τα, για τη φωτογραφία.
Για μένα...
ήταν η πιο όμορφη και αξέχαστη στιγμή της ζωής μου.
ΤΟ ΕΠΟΜΕΝΟ ΠΡΩΙ
Κοίτα εδώ!
Θεέ μου...
Τι μεγάλη προβολή!
Όλα είναι όμορφα. Τα μαλλιά μου... Όλα είναι όμορφα.
Πανέμορφο.
Δες αυτήν. Τι όμορφη!
Δες τη φωτογραφία των δικών μου, όταν ήμουν μικρός. Θεέ μου.
Δεν νομίζω ότι είμαι εκεί, Γουίλι.
-Πού; -Εκεί.
-Αυτός είσαι εσύ. -Όχι. Δεν το πιστεύω.
Η Κούκα, ο Χένρι, ο μπαμπάς, η μαμά σου.
-Τι θλιβερό. -Άντε καλέ...
Τι θλιβερό.
Λέω το μέλλον, αλλά δεν θέλω να μάθω το δικό μου μέλλον.
Θέλω να απολαύσω κάθε στιγμή της ζωής μου.
Κοίτα!
Κοίτα εκεί!
Χαριτωμένος δεν ήμουν;
Ναι.
Νιώθω ότι είμαι στον παράδεισο και ζω τη ζωή που επιλέγω,
με τους αγαπημένους μου. Αυτό σημαίνει παράδεισος για μένα.
Δεν περιμένω άλλον παράδεισο.
Ο παράδεισος είναι εδώ και τώρα.
Είναι εξαίσιο!
Ο Γουόλτερ ποτέ δεν...
Ποτέ δεν θα φύγει.
Αυτό θα φύγει, ναι.
Είναι ένα δοχείο. Ένα τίποτα.
Αν φύγεις μακριά
Όταν πεθάνει, η ουσία του Γουόλτερ θα ζήσει αιώνια
στην καρδιά όσων τον αγαπούσαν.
Ο Γουόλτερ Μερκάδο είναι μια δύναμη της φύσης, χωρίς αρχή ή τέλος.
Κάποτε ήταν αστέρι, αλλά τώρα...
ο Γουόλτερ είναι αστερισμός.
Τρεις μήνες μετά τη γιορτή, ο Γουόλτερ πέθανε στο Σαν Χουάν,
με την οικογένεια και τους φίλους του δίπλα του.
Αν και το κορμί του έφυγε από αυτήν τη γη,
το μήνυμά του για αγάπη κι ειρήνη μένει ζωντανό.
Υποτιτλισμός: Λιουμπίνκα Δημητρόβα
Είθε Θεός να μας ευλογεί όλους σήμερα...
αύριο και πάντα.
Είθε πάντα να εισπράττετε από μένα...
ειρήνη, πολλή ειρήνη.
Μα πάνω απ' όλα, πολλή, πολλή... τι;
Αγάπη!